বাংলাদেশ মেরিটাইম বিশ্ববিদ্যালয়

বাংলাদেশ মেরিটাইম বিশ্ববিদ্যালয় হলো বাংলাদেশের ৩৭তম সরকারি বিশ্ববিদ্যালয়। এটি দক্ষিণ এশিয়ার দ্বিতীয় এবং বিশ্বের ১২তম মেরিটাইম বিশ্ববিদ্যালয়। "নীল অর্থনীতি (ব্লু ইকোনমি)" অর্জনের লক্ষ্যে মেরিটাইম বিষয়ক উচ্চতর পড়াশুনার জন্য প্রতিষ্ঠিত বাংলাদেশের প্রথম 'বিশেষায়িত' বিশ্ববিদ্যালয় এটি। পাশাপাশি এখান থেকে মেরিন ক্যাডেটদের আন্তর্জাতিক মানসম্পন্ন 'ব্যাচেলর অব মেরিটাইম সায়েন্স' ডিগ্রি দেয়া হয়।
২০১৩ সালে মেরিন ও মেরিটাইম সংশ্লিষ্ট উচ্চ শিক্ষার জন্য বাংলাদেশের প্রথম এবং একমাত্র বিশেষায়িত সরকারি বিশ্ববিদ্যালয় হিসেবে "বঙ্গবন্ধু শেখ মুজিবুর রহমান মেরিটাইম ইউনিভার্সিটি, বাংলাদেশ" প্রতিষ্ঠিত হয়। বিশ্ববিদ্যালয়ে প্রথমবারের মতো স্নাতক (সম্মান) শ্রেণী চালুর অংশ হিসেবে ৩ জানুয়ারি ২০১৭ তারিখে বিশ্ববিদ্যালয়ের মিরপুর পল্লবীস্থ অস্থায়ী ক্যাম্পাসে "ধরিত্রী ও সমুদ্রবিজ্ঞান অনুষদ" এর অধীনে "বিএসসি (অনার্স) ইন ওশানোগ্রাফি" এর ১ম ব্যাচের ওরিয়েন্টেশন প্রোগ্রাম অনুষ্ঠিত হয়।
২০১৯ সালের জুলাই মাসে থেকে চট্টগ্রামে ১০৬.৬ একর জমির উপর স্থায়ী ক্যাম্পাস নির্মাণের কাজ শুরু হয়েছে। ২০২১ সালে প্রথম ধাপে এবং ২০২৫ সালে দ্বিতীয় ধাপে পূর্ণাঙ্গ ক্যাম্পাস নির্মাণ সম্পন্ন হবে। এক্ষেত্রে প্রায় ১ হাজার কোটি টাকা ব্যয় করা হচ্ছে।
এটি বাংলাদেশের ৩৭ তম সরকারি বিশ্ববিদ্যালয়। ২০১৮ সালে বিএসসি ইন নেভাল আর্কিটেকচার এন্ড অফশোর ইন্জিনিয়ারিং এর প্রথম ব্যাচের ক্লাস শুরু হয়। ২০১৯ সালে আরো দুইটি প্রোগ্রামের ক্লাস শুরু হয়। এলএলবি ইন মেরিটাইম ল এবং বিবিএ ইন পোর্ট ম্যানেজমেন্ট এন্ড লজিটিক্স। ২০২০ সালে বিএসসি ইন মেরিটাইম ফিশারিজ এর প্রথম ব্যাচের ভর্তি এবং ক্লাস শুরু হয়।
২০২৫ সালের ১৩ ফেব্রুয়ারি বাংলাদেশের অন্তর্বর্তীকালীন সরকার অধ্যাদেশ জারি করে বিশ্ববিদ্যালয়টির নাম "বঙ্গবন্ধু শেখ মুজিবুর রহমান মেরিটাইম ইউনিভার্সিটি" থেকে পরিবর্তন করে "বাংলাদেশ মেরিটাইম ইউনিভার্সিটি " নামকরণ করে।
সামুদ্রিক মাৎস্যবিজ্ঞান, নিরাপদ জাহাজ চলাচল ব্যবস্থাপনা ও প্রশাসন, নৌ-প্রকৌশল ও প্রযুক্তি, সমুদ্রবিজ্ঞান, আন্তর্জাতিক মেরিটাইম আইন ইত্যাদি বিষয়ে স্নাতক ও স্নাতকোত্তর পর্যায়ে শিক্ষাদান ও গবেষণার লক্ষ্যে এই বিশ্ববিদ্যালয়ে মোট ৭ টি অনুষদের অধিনে ৩৮ টি বিভাগ চালু রয়েছে। তবে শুধুমাত্র ৫টি বিভাগ স্নাতক পর্যায়ের জন্য চালু রয়েছে। এছাড়াও পাশাপাশি ব্যাচেলর অব মেরিন সায়েন্সও চালু রয়েছে মেরিন ক্যাডেটদের জন্য। এর বাইরে কিছু অতিরিক্ত বিষয়ে স্নাতকোত্তর ডিগ্রিও দেয়া হচ্ছে। ভবিষ্যতে এসব অনুষদ থেকে স্নাতক ডিগ্রিও দেয়া হবে। বর্তমানে স্নাতক পর্যায়ে ৫টি বিভাগে মোট ২০০ জনকে ভর্তি নেয়া হয়।
উল্লিখিত কোর্সের বাইরে অন্যান্য কিছু বিষয়ে মাস্টার্স ডিগ্রিও প্রদান করা হয়:
বিশ্ববিদ্যালয়টিতে বর্তমানে ১টি ইনস্টিটিউট রয়েছে এবং শীঘ্রই আরো ৩টি ইনস্টিটিউট প্রতিষ্ঠিত হবে।
প্রতিষ্ঠা: ২০১৯
অবস্থান: পদ্মা ভবন
পরিচালক: ক্যাপ্টেন ওয়াহিদ হাসান কুতুব উদ্দিন
প্রস্তাবিত
প্রস্তাবিত
প্রস্তাবিত
বিশ্ববিদ্যালয়ে উচ্চতর গবেষণার জন্য বর্তমানে একটি গবেষণা কেন্দ্র আছে:
এ বিশ্ববিদ্যালয়ে একটি বিজনেস ইনকিউবেশন সেন্টার রয়েছে যার নাম স্টার্টআপ ব্লু। সুনীল অর্থনীতিকে বেগবান করতে ও মেরিটাইম সেক্টরকে এগিয়ে নিতে বিভিন্ন ব্যবসাকে ফান্ড প্রদানের মাধ্যমে সাহায্য করে এই সেন্টারটি।
স্টার্টআপ ব্লু কর্তৃক এখন পর্যন্ত হওয়া ব্যবসা বিষয়ক প্রতিযোগিতা একটি। ২০২৩ সালের ১২ই জুন এটি অনুষ্ঠিত হয়।
হামিদচর, বাকলিয়া, চট্টগ্রাম।
পল্লবী, মিরপুর, ঢাকা-১২১৬।
শিক্ষার্থীদের পড়ার এবং বই নেয়ার জন্য বিশ্ববিদ্যালয়ের দুটি নিজস্ব গ্রন্থাগার বা লাইব্রেরি আছে। এখানে শিক্ষার্থীরা চাইলে বই পড়তে পারে কিংবা নির্দিষ্ট সময়ের জন্য বাসায়ও নিয়ে যেতে পারে। গ্রন্থকার দুটি হলো:
১. কেন্দ্রীয় গ্রন্থাগার
২. পদ্মা ভবন গ্রন্থাগার
ভবন-১ এর পঞ্চম তলায় একটি বড় এবং অত্যাধুনিক সুবিধা সংবলিত মিলনায়তন রয়েছে। এতে আধুনিক সাউন্ড সিস্টেম, মাল্টিমিডিয়া প্রজেক্টের এবং শীতাতপ নিয়ন্ত্রণ ব্যবস্থা রয়েছে। বিশ্ববিদ্যালয়ের প্রায় সকল অনুষ্ঠান, লেকচার, সেশন ইত্যাদি এখানেই আয়োজন করা হয়।
শিক্ষার্থীদের থাকার সুবিধার্থে বিশ্ববিদ্যালয়ের ঢাকা ক্যাম্পাসে ৩টি আবাসিক হল রয়েছে। হলদুইটি মিরপুর ডিওএইচএসে অবস্থিত। আবাসিক হলতিনটিতে অত্যাধুনিক সকল প্রকারের সুযোগ-সুবিধা বিদ্যমান। হলতিনটি হল:
বিশ্ববিদ্যালয়ে স্বাস্থ্য রক্ষার মৌলিক সুবিধাদি সংবলিত একটি স্বাস্থ্যকেন্দ্র রয়েছে। এটি ভবন-১ এর নিচতলায় অবস্থিত। পাশাপাশি জরুরি সেবার জন্য বিশ্ববিদ্যালয়ের একটি আধুনিক অ্যাম্বুলেন্সও রয়েছে।
বিশ্ববিদ্যালয়ে মোট ২ টি ক্যাফেটেরিয়ার ব্যবস্থা আছে। এগুলোতে সকাল ও দুপুরের খাবার পাওয়া যায়। এগুলো সকাল ০৮:৩০ থেকে বিকেল ০৫:০০ পর্যন্ত খোলা থাকে। এখানে একটি এলইডি টেলিভিশন এবং নিরাপদ পানির ব্যবস্থা আছে।
ক্যাফেটেরিয়ার তালিকা:
বঙ্গবন্ধু শেখ মুজিবুর রহমান মেরিটাইম ইউনিভার্সিটির সাথে দেশ ও বিদেশের বিভিন্ন বিশ্ববিদ্যালয়ের পারস্পরিক সহযোগিতার চুক্তি রয়েছে। 
বিশ্ববিদ্যালয়ে বর্তমানে ১৩টি সক্রিয় ক্লাব ও সংগঠন রয়েছে। সেগুলো হলো:
এছাড়াও শিক্ষার্থীদের জন্য বিভিন্ন জেলা সংগঠন রয়েছে।